FI Euroopan unionin virallinen lehti L 276/7

KOMISSION ASETUS (EY) N:o 2058/96,

annettu 28 päivänä lokakuuta 1996,

CN-koodiin 1006 40 00 kuuluvien rikkoutuneiden riisinjyvien tariffikiintiön avaamisesta ja hallinnoinnista CN-koodiin 1901 10 kuuluvien elintarvikevalmisteiden valmistamiseksi

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (1) ja erityisesti sen 1 artiklan,

sekä katsoo, että

edellä mainittujen myönnytysten joukossa on CN-koodiin 1006 40 00 kuuluvien rikkoutuneiden riisinjyvien, joita voidaan tuoda vuosittain, 1 000 tonnin tariffikiintiötä koskeva vapautus tuontitullista CN-koodiin 1901 10 kuuluvien elintarvikevalmisteiden valmistamiseksi,

edellä mainitun järjestelmän moitteettoman hallinnon varmistamiseksi olisi säädettävä hakemusten jättämistä ja todistusten antamista koskevista erityisistä yksityiskohtaisista säännöistä; kyseiset yksityiskohtaiset säännöt joko täydentävät komission asetuksen (ETY) N:o 3719/88 (2), sellaisena kuin se on viimeksi muutettuna asetuksella (EY) N:o 2137/95 (3), säännöksiä tai poikkeavat niistä,

on tarpeen antaa erityisiä säännöksiä sen varmistamiseksi, että tuodut rikkoutuneet riisinjyvät käytetään ainoastaan säädettyihin käyttötarkoituksiin; tätä varten on syytä asettaa tuontitullia koskevan vapautuksen saamisen edellytykseksi erityisesti tuojan suunniteltua käyttötarkoitusta koskevan sitoumuksen ja perimättä jätetyn tuontitullin suuruisen vakuuden antaminen; kohtuullisen määräajan vahvistaminen jalostamiselle on tarpeen järjestelmän valvomiseksi; vapaaseen liikkeeseen tavaroita toimittavan jäsenvaltion on laadittava T5-valvontakappale, joka on yhteisön tullikoodeksista annetun neuvoston asetuksen (ETY) N:o 2913 tietyistä soveltamistoimenpiteistä annetussa komission asetuksessa (ETY) N:o 2454/93 (4), sellaisena kuin se on viimeksi muutettuna asetuksella (EY) N:o 1676/96 (5), määriteltyjen yksityiskohtaisten sääntöjen mukainen tarkoituksenmukainen keino jalostuksen todistamiseksi; kun jalostus tapahtuu tuotteen vapaaseen liikkeeseen luovuttavassa jäsenvaltiossa, vastaava kansallinen asiakirja voi olla jalostusta koskeva todistus,

vaikka vakuus asetetaan syntyneen tuontitullivelan maksun varmistamiseksi, olisi otettava käyttöön tietty suhteellisuus tämän vakuuden vapauttamisessa,

on syytä tähdentää, että vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 23 päivänä toukokuuta 1995 annetun komission asetuksen (EY) N:o 1162/95 (6), sellaisena kuin se on muutettuna asetuksella (EY) N:o 1527/96 (7), säännöksiä sovelletaan tämän asetuksen osalta,

kyseisen järjestelmän tehokkaan hallinnon varmistamiseksi on syytä säätää, että tässä järjestelmässä tuontitodistuksiin liittyvä vakuus on 25 ecua tonnilta, ja

tässä asetuksessa säädetyt toimenpiteet ovat viljan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

CN-koodiin 1006 40 00 kuuluvien rikkoutuneiden riisinjyvien, jotka on tarkoitettu CN-koodiin 1901 10 kuuluvien elintarvikevalmisteiden valmistamiseen, 1 000 tonnin vuotuista tariffikiintiötä koskeva vapautus tuontitullista avataan tämän asetuksen säännösten mukaisesti.

2 artikla

1 Tuontitodistushakemus koskee vähintään viittä tonnia ja enintään 500 tonnia rikkoutuneita riisinjyviä.

2. Tuontitodistushakemuksen mukana on oltava:

— todistus siitä, että hakija on luonnollinen henkilö tai oikeushenkilö, joka on harjoittanut kaupallista toimintaa riisialalla vähintään 12 kuukauden ajan, ja että hän on kirjoilla siinä jäsenvaltiossa, jossa hakemus esitetään,

— hakijan kirjallinen ilmoitus siitä, että hän esittää ainoastaan yhden hakemuksen. Jos hakija esittää useamman tuontitodistushakemuksen, kyseisiä hakemuksia ei voida hyväksyä.

3. Tuontitodistushakemuksen ja tuontitodistuksen 7 kohtaan merkitään lähtömaa ja maininta ”kyllä” merkitään ristillä.

4. Todistushakemuksessa ja tuontitodistuksessa on oltava:

a) 20 kohdassa, yksi seuraavista maininnoista: — Partidos de arroz, del código NC 1006 40 00, destinados a la producción de preparaciones alimenticias del código NC 1901 10 — Brudris, henhørende under KN-kode 1006 40 00, bestemt til fremstilling af tilberedte næringsmidler, henhørende under KN-kode 1901 10 — Bruchreis des KN-Codes 1006 40 00, bestimmt zur Herstellung von Lebensmittelzubereitungen des KN-Codes 1901 10 — Θραύσματα ρυζιού υπαγόμενα στον κωδικό ΣΟ 1006 40 00, που προορίζονται για την παραγωγή παρασκευασμάτων διατροφής του κωδικού ΣΟ 1901 10 — Broken rice of CN code 1006 40 00 for production of food preparations of CN code 1901 10 — Brisures de riz, relevant du code NC 1006 40 00, destinées à la production de préparations alimentaires du code NC 1901 10 — Rotture di riso, di cui al codice NC 1006 40 00, destinate alla produzione di preparazioni alimentari del codice NC 1901 10 — Breukrijst van GN-code 1006 40 00, voor de produktie van voor voeding bestemde bereidingen van GN-code 1901 10 — Trincas de arroz do código NC 1006 40 00, destinadas à produção de preparações alimentares do código NC 1901 10 — CN-koodiin 1006 40 00 kuuluvat rikkoutuneet riisinjyvät CN-koodiin 1901 10 kuuluvien elintarvikevalmisteiden valmistamiseksi — Brutet ris som omfattas av KN-nummer 1006 40 00, avsett för produktion av livsmedelsberedningar som omfattas av KN-nummer 1901 10

b) 24 kohdassa yksi seuraavista maininnoista: — Exención del derecho de aduana [Reglamento (CE) no 2058/96] — Toldfri (Forordning (EF) nr. 2058/96) — Zollfrei (Verordnung (EG) Nr. 2058/96) — Απαλλαγή δασμού [κανονισμός (ΕΚ) αριθ. 2058/96] — Free of customs duty (Regulation (EC) No 2058/96) — Exemption du droit de douane [Règlement (CE) no 2058/96] — Esenzione dal dazio doganale [Regolamento (CE) n. 2058/96] — Vrijgesteld van douanerecht (Verordening (EG) nr. 2058/96) — Isenção de direito aduaneiro [Regulamento (CE) n.o 2058/96] — Tullivapaa (asetuksen (EY) N:o 2058/96) — Tullfri (Förordning (EG) nr 2058/96).

5. Poiketen siitä, mitä asetuksen (EY) N:o 1162/95 10 artiklassa säädetään, tässä asetuksessa säädettyihin tuontitodistuksiin liittyvä vakuuden määrä on 25 ecua tonnilta.

3 artikla

1. Jäsenvaltioiden on ilmoitettava komission osastoille hakemusten jättöpäivänä teleksillä tai telekopiolla lähtömaittain jaotellut määrät, joille tuontitodistusta on haettu, sekä hakijan nimi ja osoite.

2. Tuontitodistus myönnetään 11:ntenä hakemuksen jättöpäivää seuraavana työpäivänä, vaikka 1 artiklassa säädetty määrä ei täyttyisikään.

3. Silloin kun haetut määrät ovat suuremmat kuin 1 artiklassa säädetty määrä, komission osastot vahvistavat haettujen määrien yhtenäisen alennusprosentin. Ne ilmoittavat tästä päätöksestä jäsenvaltioille kymmenen työpäivän kuluttua todistushakemusten jättöpäivästä.

4. Jos 3 kohdassa tarkoitettu alennus johtaa yhteen tai useampaan alle 20 tonnin määrään hakemusta kohden, jäsenvaltio myöntää nämä kokonaismäärät arpomalla niiden toimijoiden kesken, joita asia koskee, 20 tonnin erän sekä tarvittaessa jäännösosuuden.

5. Kun määrä, jolle tuontitodistus on annettu, on pienempi kuin haettu määrä, 2 artiklan 5 kohdassa tarkoitetun takuun määrä alenee suhteessa.

6. Poiketen siitä, mitä asetuksen (ETY) N:o 3719/88 9 artiklassa säädetään, tuontitodistuksista johtuvat oikeudet eivät ole siirrettävissä.

4 artikla

Jäsenvaltioiden on ilmoitettava komission osastoille seuraavat tiedot teleksillä tai telekopiolla:

a) viimeistään kahden työpäivän kuluessa tuontitodistusten antamisesta, määrät, joille tuontitodistukset on annettu, sekä päivämäärä, lähtömaa ja todistuksen haltijan nimi ja osoite,

b) todistuksen mitätöimisen yhteydessä viimeistään kahden työpäivän kuluessa mitätöinnistä, määrät, joiden osalta todistus on mitätöity, sekä mitätöityjen todistusten haltijoiden nimi ja osoite,

c) kunkin vapaaseen liikkeeseen luovuttamista seuraavan kuukauden viimeisenä työpäivänä lähtömaittain jaotellut määrät, jotka on todella luovutettu vapaaseen liikkeeseen.

Edellä mainitut tiedot on toimitettava erillään niistä tiedoista, jotka koskevat muita riisialan tuontitodistushakemuksia, ja saman menettelyn mukaisesti.

5 artikla

1. Tullivapauden saaminen edellyttää:

a) tuojan vapaaseen liikkeeseen luovuttamisen yhteydessä antamaa kirjallista sitoumusta siitä, että ilmoitettu tavara jalostetaan kokonaisuudessaan todistuksen 20 kohdassa olevien tietojen mukaisesti kuuden kuukauden määräajassa vapaaseen liikkeeseen luovuttamista koskevan ilmoituksen hyväksymispäivästä alkaen,

b) tuojan vapaaseen liikkeeseen luovuttamisen yhteydessä antamaa vakuutta, joka on yhtä suuri kuin yhdistetyssä nimikkeistössä rikkoutuneille riisinjyville vahvistettu tulli.

2. Vapaaseen liikkeeseen luovuttamisen yhteydessä tuojan on ilmoitettava jalostuspaikaksi joko jalostuksesta vastaavan yrityksen ja jäsenvaltion nimi tai enintään viisi jalostuksesta vastaavaa eri yritystä. Tavaroiden toimituksen edellytyksenä on, että lähtöpaikkana olevassa jäsenvaltiossa laaditaan T5-valvontakappale, joka on asetuksessa (ETY) N:o 2454/93 määriteltyjen säännösten mukaisesti myös jalostusta koskeva todistus.

Jos jalostus suoritetaan kuitenkin jäsenvaltiossa, jossa vapaaseen liikkeeseen luovuttaminen tapahtuu, vastaava kansallinen asiakirja voi olla jalostusta koskeva todistus.

3. T5-valvontakappaleessa on oltava:

a) 104 kohdassa yksi seuraavista maininnoista: — Destinadas a la producción de preparaciones alimenticias del código NC 1901 10 — Bestemt til fremstilling af tiiberedte næringsmidler, henhørende under KN-kode 1901 10 — Bestimmt zur Herstellung von Lebensmittelzubereitungen des KN-Codes 1901 10 — Προορίζονται για την παραγωγή παρασκευασμάτων διατροφής του κωδικού ΣΟ 1901 10 — For production of food preparations of CN code 1901 10 — Destinées à la production de préparations alimentaires du code NC 1901 10 — Destinate alla produzione di preparazioni alimentari del codice NC 1901 10 — Bestemd voor de produktie van voor voeding bestemde bereidingen van GN-code 1901 10 — Destinadas à produção de preparações alimentares do código NC 1901 10 — Tarkoitettu CN-koodiin 1901 10 kuuluvien elintarvikevalmisteiden valmistukseen — Avsett för produktion av livsmedelsberedningar som omfattas av KN-nummer 1901 10;

b) 107 kohdassa yksi seuraavista maininnoista: — Reglamento (CE) no 2058/96 — artículo 4 — Forordning (EF) nr. 2058/96 — artikel 4 — Verordnung (EG) Nr. 2058/96 — Artikel 4 — Κανονισμός (ΕΚ) αριθ. 2058/96 — άρθρο 4 — Article 4 of Regulation (EC) No 2058/96 — Règlement (CE) no 2058/96 — article 4 — Regolamento (CE) n. 2058/96 — articolo 4 — Verordening (EG) nr. 2058/96, artikel 4 — Regulamento (CE) n.o 2058/96 — artigo 4.o — Asetuksen (EY) N:o 2058/96 — 4 artikla — Förordning (EG) nr 2058/96 — artikel 4.

4. Jollei ole kyse ylivoimaisesta esteestä, 1 kohdan b alakohdassa tarkoitettu vakuus on vapautettava, kun tuoja on todistanut sen jäsenvaltion toimivaltaisille viranomaisille, jossa vapaaseen liikkeeseen luovuttaminen tapahtuu, että kaikki vapaaseen liikkeeseen luovutetut määrät on jalostettu tuontitodistuksessa mainituksi tuotteeksi. Jalostus katsotaan suoritetuksi, kun tuote on valmistettu joko 1 kohdan a alakohdassa tarkoitetussa määräajassa joko yhdessä tai useammassa tehtaassa, jotka kuuluvat 5 artiklan 2 kohdassa tarkoitettuun yritykseen ja sijaitsevat siinä mainitussa jäsenvaltiossa, tai samassa säännöksessä tarkoitetussa tehtaassa tai yhdessä niistä.

Edellä mainitussa määräajassa jalostamattomien vapaaseen liikkeeseen luovutettujen tavaroiden osalta vapautettavasta vakuudesta on vähennetteävä kaksi prosenttia jokaiselta ylimenevältä päivältä.

5. Jalostusta koskeva todistus on esitettävä toimivaltaisille viranomaisille kuuden kuukauden kuluessa jalostukselle esitetyn määräajan päättymisestä.

Jos todistusta ei esitetä tässä kohdassa vahvistetussa määräajassa, 1 kohdan b alakohdassa tarkoitetusta vakuudesta, josta vähennetään 4 kohdan toisessa luetelmakohdassa säädetty prosenttimäärä, on vähennettävä kaksi prosenttia jokaiselta ylimenevältä päivältä.

Vapauttamaton vakuuden määrä pidetään tullina.

6 artikla

1. Poiketen siitä, mitä asetuksen (ETY) N:o 3719/88 8 artiklan 4 kohdassa säädetään, vapaaseen liikkeeseen luovutettu määrä ei saa olla suurempi kuin tuontitodistuksen 17 ja 18 kohdassa ilmoitettu määrä. Tätä varten mainitun todistuksen 19 kohtaan on merkittävä luku ”0”.

2. Sovelletaan asetuksen (ETY) N:o 3719/88 33 artiklan 5 kohtaa.

7 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä lokakuuta 1996. Komission puolesta Franz FISCHLER Komission jäsen

(1) EYVL N:o L 146, 20.6.1996, s. 1

(2) EYVL N:o L 331, 2.12.1988, s. 1

(3) EYVL N:o L 214, 8.9.1995, s. 21

(4) EYVL N:o L 253, 11.10.1993, s. 1

(5) EYVL N:o L 218, 28.8.1996, s. 1

(6) EYVL N:o L 117, 24.5.1995, s. 2

(7) EYVL N:o L 190, 31.7.1996, s. 23